Title: Správa z Bruselu
Author: Viera Blahová
Last saved by: Eva Obžerová
Company: Ministerstvo školstva SR

S p r á v a
zo zahraničnej pracovnej cesty

1. Účastník ZPC:
Titul, meno a priezvisko: | PaedDr. Eva Obžerová
Pracovisko: | Sekcia regionálneho školstva MŠVVaŠ SR
Pracovné zaradenie: | štátny radca
Znalosť jazykov: | ANJ, RUJ
Spoluúčastník: | Mgr. Martin Kríž, Štátny pedagogický ústav
2. Zahraničná pracovná cesta:
Štát: | Nemecko
Mesto: | Berlin, Leipzig, Erfurt, Frankfurt
Vykonaná v doch: | 06. 11. – 11. 11. 2011
Prijímajúca organizácia: | Goethe-Institut Berlin, Neue Schönhauser Str. 20, Berlin, Deutschland
Účel cesty: | Účasť na informačnej ceste „Podpora viacjazyčnosti“ pre vedúcich pracovníkov v oblasti školstva 8 európskych krajín s cieľom získania informácií a poznatkov o nemeckom edukačnom systéme so zameraním na realizáciu viacjazyčnej jazykovej politiky na školách.
Spôsob financovania: | Finančné náklady na dopravu, stravu a ubytovanie hradí organizátor.
3. – 4.  Rámcový program pobytu a stručný priebeh rokovaní
06. – 07. 11. 2011 -  Berlín: ubytovanie, pracovné stretnutie s predstaviteľmi Goetheho inštitútu v Berlíne a v Prahe, oboznámenie sa s cieľom a programom informačnej cesty; prednáška o nemeckom vzdelávacom systéme všeobecne s ohľadom na históriu krajiny, transfer do Lipska, prednáška o Saskom vzdelávacom systéme;
 
08. – 10. 11. 2011 - návšteva ZŠ Pabla Nerudu v Lipsku, pracovné stretnutie s riaditeľkou školy; priame pozorovanie vyučovacieho procesu v bilingválnej (nemecko-francúzskej) materskej škole zameranej na interaktívne aktivity a rozhovor s vedením MŠ „Kleiner Muck“; priame pozorovanie vyučovacieho procesu na hodine vedenej bilingválne s dvoma učiteľmi na ZŠ Pabla Nerudu; návšteva a priame pozorovanie výučby rôznych mimoškolských klubových aktivít v družine tejto školy v poobedňajších hodinách – oboznámenie sa so systémom takejto práce + sprievodné slovo riaditeľky družiny; pracovné stretnutie s predstaviteľmi strednej bilingválnej školy, na ktorom predstavitelia všetkých krajín hovorili tiež o svojich národných systémoch bilingválneho vzdelávania; pracovná večera a stretnutie s predstaviteľkou rodičovskej asociácie, ktorá má v nemeckom edukačnom systéme veľmi silnú pozíciu; 
transfer do Erfurtu, návšteva bilingválneho gymnázia Königin-Luise-Gymnasium, účasť na prezentácii v anglickom jazyku o tom, ako z vnímajú štátny vzdelávací program z pohľadu školy so silnou historickou tradíciou, priame pozorovanie vyučovacích hodín v ruskom, francúzskom a anglickom jazyku; prednáška o multilingvizme a internacionalizme v Durínsku na Ministerstve školstva, vedy a kultúry slobodného štátu Durínsko; prehliadka mesta Erfurt vo večerných hodinách;
prednáška spojená s diskusiou s riaditeľkou TILLM (Inštitút vzdelávania učiteľov, tvorby a rozvoja národných učebných osnov a médií) Dr. Ursulou Behr, ktorá je autorkou učebníc a pracovných zošitov, o multilingvizme; transfer do Frankfurtu, návšteva Goetheho Univerzity – Akadémie pre výskum v oblasti vzdelávania a vzdelávanie pedagógov, prednáška spojená s diskusiou o systéme vzdelávania učiteľov v Nemecku v spolupráci so školami, prehliadka mesta vo večerných hodinách;
11. 11. 2011 - návšteva Goetheho Gymnázia vo Frankfurte, stretnutie s generálnym riaditeľom sekcie škôl s celodennou starostlivosťou, Európskych škôl a cudzích jazykov Ministerstva školstva v Hesensku a riaditeľom gymnázia, prednášky spojené s diskusiou o rôznych aspektoch bilingválneho a multilingválneho vzdelávania (napr. certifikáty CertiLingua a ich udeľovanie, stredné školy, v ktorých zaviedli európske učebné osnovy, systém a spôsob bilingválneho vzdelávania na stredných školách v Hesensku atď.); priame pozorovanie vyučovacieho procesu na hodinách ruského, anglického a francúzskeho jazyka; návšteva Technickej univerzity v Darmstadt-e, stretnutie  prof. Brittou Hufeisen, riaditeľkou jazykového centra a oddelenia pre výskum v oblasti multilingvizmu, diskusia o pripravovaných projektoch, ktoré napĺňajú požiadavky jazykovej politiky Európskej komisie prostredníctvom priamej činnosti Centra pre moderné jazyky v Grazi, Rakúsko; otázky týkajúce sa výučby detí emigrantov, pre ktorých nemčina nie je materinským, ale prvým cudzím jazykom; odlet vo večerných hodinách;
5. Odporúčané závery:
Je potrebné, aby boli poznatky z tejto pracovnej cesty využité pri tvorbe legislatívy slovenského školstva, prezentované na stretnutiach jazykových expertov a tvorcov učebných osnov a štátneho vzdelávacieho programu, na konferenciách učiteľov cudzích jazykov. Z rôznych aspektov nie je možné prebrať edukačný systém inej krajiny a začať ho využívať, ale určite sa dajú z neho vybrať časti a pre SR v prijateľnej miere ich postupne implementovať do školskej politiky SR. 
6. Prehľad prinesenej dokumentácie a miesto jej uloženia:
Materiály, ktoré som získala na informačnej ceste v Nemecku, som osobne priniesla a sú v tlačenej podobe uložené na odbore stredných škôl a jazykových škôl, Ministerstvo školstva, vedy, výskumu a športu, Stromová 1, 813 30 Bratislava. 
7. Osobitne vyhodnotený očakávaný prínos ZPC:
Účasť na tejto pracovnej ceste bola pre mňa veľkým prínosom, získala som cenné informácie o fungovaní nemeckého edukačného systému. Verím, že tieto poznatky bude možné prezentovať, ako aj ich jednotlivé prvky prehodnotiť a implementovať v rámci ďalšieho skvalitňovania vzdelávacieho systému na Slovensku. 
8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetovej stránke MŠVVaŠ SR.
Súhlasím so zverejnením správy na internete
Správu vypracovala: | PaedDr. Eva Obžerová
Miesto a dátum: | Bratislava, 24. novembra 2011
Správu schválil: | RNDr. Miroslav Repovský, GR sekcie regionálneho školstva
| RNDr. Igor Gallus, riaditeľ odboru stredných škôl
| a jazykových škôl